CELEX: 52015DP0448
Language: hr
Date: 2015-12-16 00:00:00
Title: Odluka Europskog parlamenta o neulaganju prigovora na Delegiranu uredbu Komisije od 30. listopada 2015. o izmjeni Delegirane uredbe (EU) br. 1268/2012 o pravilima primjene Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Europske unije (C(2015)07555 – (2015/2939(DEA))

24.11.2017   
            
            
               HR
            
            
               Službeni list Europske unije
            
            
               C 399/233
            
         P8_TA(2015)0448
   Neulaganje prigovora na delegirani akt: pravila za primjenu Financijske uredbe
   Odluka Europskog parlamenta o neulaganju prigovora na Delegiranu uredbu Komisije od 30. listopada 2015. o izmjeni Delegirane uredbe (EU) br. 1268/2012 o pravilima primjene Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Europske unije (C(2015)07555 – (2015/2939(DEA))
   (2017/C 399/47)
   
      Europski parlament,
   
   
               —
            
            
               uzimajući u obzir Delegiranu uredbu Komisije (C(2015)07555),
            
         
               —
            
            
               uzimajući u obzir pismo Komisije od 12. studenoga 2015. kojim od Europskog parlamenta traži da izjavi kako neće ulagati prigovor na Delegiranu uredbu,
            
         
               —
            
            
               uzimajući u obzir pismo Odbora za proračune i Odbora za proračunski nadzor predsjedniku Konferencije predsjednika odbora od 27. studenoga 2015.,
            
         
               —
            
            
               uzimajući u obzir članak 290. Ugovora o funkcioniranju Europske unije,
            
         
               —
            
            
               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije (1), a posebno njezin članak 210.,
            
         
               —
            
            
               uzimajući u obzir Uredbu (EU, Euratom) 2015/1929 Europskog parlamenta i Vijeća od 28. listopada 2015. o izmjeni Uredbe (EU, Euratom) br. 966/2012 (2),
            
         
               —
            
            
               uzimajući u obzir preporuku odluke Odbora za proračune i Odbora za proračunski nadzor,
            
         
               —
            
            
               uzimajući u obzir članak 105. stavak 6. Poslovnika,
            
         
               —
            
            
               uzimajući u obzir činjenicu da nisu uloženi prigovori u roku propisanom člankom 105. stavkom 6. trećom i četvrtom alinejom Poslovnika, koji rok istekao 15. prosinca 2015.,
            
         
               A.
            
            
               budući da je zbog Direktive 2014/23/EU (3) i Direktive 2014/24/EU (4) koje države članice moraju prenijeti u nacionalno zakonodavstvo do 18. travnja 2016. nužno izmijeniti i Uredbu (EU, Euratom) br. 966/2012 i Delegiranu uredbu Komisije (EU) br. 1268/2012 o pravilima za primjenu Uredbe (EU, Euratom) br. 966/2012 u vezi s postupcima javne nabave institucija EU-a i ugovora koje sklapaju za svoj račun;
            
         
               B.
            
            
               budući da je u skladu s tim 28. listopada 2015. Uredba (EU, Euratom) br. 966/2012 izmijenjena Uredbom (EU, Euratom) 2015/1929 koja je stupila na snagu 30. listopada 2015. i njome usklađena s navedenim direktivama;
            
         
               C.
            
            
               budući da je Komisija 30. listopada 2015. donijela Delegiranu uredbu C(2015)07555 kako bi se odgovarajuće ažuriranje Delegirane uredbe Komisije (EU) br. 1268/2012 moglo početi primjenjivati od početka financijske godine čime će se zajamčiti primjena novih pravila o javnoj nabavi EU-a i ugovora o koncesiji bez ikakvih poteškoća;
            
         
               D.
            
            
               budući da, u skladu s člankom 210. Uredbe (EU, Euratom) br. 966/2012 kojim se Komisija ovlašćuje za donošenje takvih delegiranih akata, Delegirana uredba C(2015)07555 može u načelu stupiti na snagu tek na kraju razdoblja u kojem Parlament i Vijeće obavljaju provjeru, a koje teče dva mjeseca od datuma obavijesti, odnosno do 30. prosinca 2015., i može se produljiti za još dva mjeseca;
            
         
               E.
            
            
               no budući da je Komisija 12. studenoga 2015. zatražila od Parlamenta da joj najkasnije do 21. prosinca 2015. javi ako nema prigovora na delegirani akt kako bi došlo do objave u Službenom listu do 31. prosinca 2015. čime bi se zajamčilo stupanje na snagu delegiranog akta 1. siječnja 2016., kako je i predviđeno, a za što je potrebno dostaviti ga Uredu za publikacije do 21. prosinca 2015.;
            
         
            
               1.
            
            
               izjavljuje da ne ulaže prigovor na Delegiranu uredbu;
            
         
            
               2.
            
            
               nalaže svojem predsjedniku da ovu Rezoluciju proslijedi Vijeću i Komisiji.
            
         
      (1)  SL L 298, 26.10.2012., str. 1.
   
   
      (2)  SL L 286, 30.10.2015., str. 1.
   
   
      (3)  Direktiva 2014/23/EU Europskog parlamenta i Vijeća od 26. veljače 2014. o dodjeli ugovora o koncesiji (SL L 94, 28.3.2014., str. 1.).
   
      (4)  Direktiva 2014/24/EU Europskog parlamenta i Vijeća od 26. veljače 2014. o javnoj nabavi i stavljanju izvan snage Direktive 2004/18/EZ (SL L 94, 28.3.2014., str. 65.).